CELEX: 62020CA0144
Language: hu
Date: 2021-09-09 00:00:00
Title: C-144/20. sz. ügy: A Bíróság (ötödik tanács) 2021. szeptember 9-i ítélete (az Administratīvā rajona tiesa [Lettország] előzetes döntéshozatal iránti kérelme) – AS „LatRailNet”, VAS „Latvijas dzelzceļš” kontra Valsts dzelzceļa administrācija (Előzetes döntéshozatal – Vasúti szállítás – 2012/34/EU irányelv – 32. és 56. cikk – A vasúti infrastruktúra díjképzése – A pályahálózat-működtető függetlensége – Az igazgatási szervezet feladatai – A „vasúti piaci szegmensek optimális versenyképességének” fogalma – Egy vasúti piaci szegmens feletti kizárólagos jog – Közszolgáltató)

2021.11.22.   
            
            
               HU
            
            
               Az Európai Unió Hivatalos Lapja
            
            
               C 471/6
            
         
      A Bíróság (ötödik tanács) 2021. szeptember 9-i ítélete (az Administratīvā rajona tiesa [Lettország] előzetes döntéshozatal iránti kérelme) – AS „LatRailNet”, VAS „Latvijas dzelzceļš” kontra Valsts dzelzceļa administrācija
      (C-144/20. sz. ügy) (1)
      
      (Előzetes döntéshozatal - Vasúti szállítás - 2012/34/EU irányelv - 32. és 56. cikk - A vasúti infrastruktúra díjképzése - A pályahálózat-működtető függetlensége - Az igazgatási szervezet feladatai - A „vasúti piaci szegmensek optimális versenyképességének” fogalma - Egy vasúti piaci szegmens feletti kizárólagos jog - Közszolgáltató)
      (2021/C 471/07)
      Az eljárás nyelve: lett
      
         A kérdést előterjesztő bíróság
      
      Administratīvā rajona tiesa
      
         Az alapeljárás felei
      
      
         Felperesek: AS „LatRailNet”, VAS „Latvijas dzelzceļš”
      
         Alperes: Valsts dzelzceļa administrācija
      
         Rendelkező rész
      
      
                  1)
               
               
                  Az egységes európai vasúti térség létrehozásáról szóló, 2012. november 21-i 2012/34/EU európai parlamenti és tanácsi irányelv 56. cikkét úgy kell értelmezni, hogy az az igazgatási szervezetre arra kiterjedő hatáskört ruház, hogy saját kezdeményezésére olyan határozatot hozzon, amely a vasúti pályahálózat-működtetőnek a hivatkozott irányelv 7. cikkének (1) bekezdésében említett alapvető feladatait ellátó vállalkozást arra kötelezi, hogy az infrastruktúra-használati díjakra vonatkozó díjképzési rendszert illetően bizonyos módosításokat hajtson végre, jóllehet ez a rendszer nem valósít meg hátrányos megkülönböztetést a kérelmezőkkel szemben.
               
            
                  2)
               
               
                  A 2012/34 irányelv 56. cikkét úgy kell értelmezni, hogy azokat a díjképzési rendszerre vonatkozóan bevezetendő feltételeket, amelyeket az igazgatási szervezet a vasúti pályahálózat-működtető alapvető feladatait ellátó vállalkozással szemben előírhat, a 2012/34 irányelv megsértése kell, hogy indokolja, és e feltételek csupán az összeegyeztethetetlenség orvoslására szolgálhatnak, nem pedig e szerv célszerűségi értékelésének figyelembevételére, ami sértené e pályahálózat-működtető mozgásterét.
               
            
                  3)
               
               
                  A 2012/34 irányelv 32. cikkének (1) bekezdését úgy kell értelmezni, hogy az a vasúti piaci szegmensek optimális versenyképességére vonatkozó kritériumot illetően azon piaci szegmensek kapcsán is alkalmazandó, amelyekben nem áll fenn verseny, például azért, mert egyetlen közszolgáltató működteti a közszolgáltatást, amelynek közszolgáltatási szerződés keretében a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló, 2007. október 23-i 1370/2007/EK európai parlamenti és tanácsi rendelet 2. cikkének f) pontja értelmében vett kizárólagos jogot biztosítottak.
               
            
         (1)  HL C 201., 2020.6.15.